﻿Sergiu-Alexandru Ciutescu Despre mințile cerești la Pseudo-Dionisie Areopagitul Capitolul al șaptesprezecelea din Faptele apostolilor expune discursul lui Pavel în Areopag, unde proclamă că zeul necunoscut al cărui altar se afla acolo este Dumnezeul pe care el 1 îl vestește, Dumnezeul cel viu al viitorilor creștini. Această asimilare a zeului necunoscut cu Dumnezeul unic și atotputernic va avea o înrâurire specială asupra gândirii unui important filozof creștin de la cumpăna secolelor al V-lea și al VI-lea care își ia numele de Dionisie A2 reopagitul, după convertitul atenian care apare în ultimul verset al capitolului. Acesta se declară ucenicul direct al lui Pavel și este un campion al cunoașterii apofatice a divinității, susținînd cu tărie, ca și ceilalți Părinți ai Bisericii, că esența lui Dumnezeu rămâne de necunoscut pr3 in mijloace pozitive. Doar o abordare negativă, arătând ce nu este Dumnezeu, poate avansa întrucâtva cunoșterea divinității, deși nici aceasta nu poate permite o intrare în misterul esenței divine. Tot în legătură cu această cuno aștere apofatică stă și cartografierea ierarhiilor divine și bisericești – pe care Pseudo-Dionisie Areopagitul o desenează cu mare atenție, cu detalii dar și cu o oarecare rigiditate, în operele sale filozofice –, fiindcă toate treptele ierarhice sunt văluri care învăluie și dezvăluie concomitent esența divinității, care articulează planul divin și permit o transmitere a luminii și cunoașterii dumnezeiești care pot duce credinciosul la mântuire. I4 erarhiile cerești și bisericești, prin pozitivitatea lor, avansează cunoașterea negativă. Deși Pseudo-Dionisie se declară ucenicul lui Pavel și se autoplasează astfel în vremea Părinților Apostolici, ideile lui filozofice și menționările târzii despre el și opera lui ne îndreptățesc să credem că acesta a trăit undeva la sfârșitul secolului al IV-lea și că era un bun cunoscător al gândirii neoplatoniciene, mai ales al lui Plotin și Proclus, de la care preia câteva 5 idei pe care le integrează în noua concepție christocentrică despre lume și mântuire. Puțini sunt cei care mai susțin cu tărie că ar fi vorba tocmai de atenianul convertit de Pavel în Faptele 1 Faptele apostolilor, 17: 19-34. 2 Faptele apostolilor, 17:34. 3 Cf. Dionisie Areopagitul, Opere complete și Scoliile Sf. Maxim Mărturisitorul, trad., intro. și note de Dumitru Stăniloae, (București: Paideia, 1996). 4 Cf. Despre ierarhia cerească și Despre ierarhia bisericească în Dionisie Areopagitul, op. cit. 5 Cf. Claudio Moreschini, Istoria filosofiei patristice, pp. 679-696. 1 6 apostolilor. În cele ce urmează vom expune modul în care funcționează ierarhiile cerești conform operei lui Pseudo-Dionisie Areopagitul, încercând o explicare a necesității acestora și degajând schema procesiunii ierarhice. De asemenea, vom prezenta modul în care angelologia rămâne valabilă chiar și după întruparea lui Christ os, mediatorul prin excelență dintre om și Dumnezeu, precum și diferența ontologică dintre înger și om. Considerente generale despre îngeri În cartea Genezei nu se vorbește explicit despre facerea îngerilor însă, interpretând textul într-un mod alegoric, unii Părinți ai Bisericii, inclusiv Augustin, văd în crearea luminii dinaintea l7 uminătorilor, o indicație precisă cu privire la crearea îngerilor. Apoi, îngerii îl însoțesc pe 8 Demiurg în toate etapele creației lumii. Vechiul Testament este înțesat de apariții ale îngerului, mesagerul Domnului, pus de obicei în relație cu profetul. Deși destul de dezvoltată, mai ales după Exilul babilonian, angelologia Vechiului Testament nu e la fel de bine închegată ca cea din p9 erioada intertestamentară sau din perioada Noului Testament. Dacă în textele vetero- testamentare îngerul e o prezență misterioasă, în cele mai noi cunoaște o specializare și o ierarhie destul de precise. Astfel, pentru orice compartiment al Creației există un înger: pentru oameni, 10 popoare, fenomene, timp. Dar mereu e pus în evidență rolul de mediator care e esențial îngerului, fiindcă medierea e rațiunea sa de a fi, alături de cântările neîncetate de laudă adresate Domnului. Îngerul urcă și coboară în spațiul intermediar dintre divinitate și umanitate, dar rămâne în același timp în poziția lui ierarhică, poziție obținută în funcție de disponibilitatea lui de a primi lumina divină. Scara lui Iacob e ilustarea perfecă a acestei funcții intermediare a 11 îngerului, evidențiind proximitatea acestuia față de om dar și de divinitate. Fiecare înger e un pas înainte spre Dumnezeu și fiecare înger împiedică delimitarea lui Dumnezeu într-un spațiu 6 Vezi introducerea lui Dumitru Stăniloae la Dionisie Areopagitul, op.cit. Vezi și interesantul studiu al lui Cristian Bădiliță, „Dumitru Stăniloae, afinitățile și idiosincraziile sale patristice”, trad. Răzvan Ionescu, în Glafire: nouă studii biblice și paristice (Iași: Polirom, 2008), pp. 255-260. 7 Geneza , 1: 3-5. 8 Cf. Andrei Pleșu, Despre îngeri (București: Humanitas, 2003), pp. 198-203. 9 Vezi schiţa lui Alexandru Mihăilă, „Angelologia Vechiului Testament şi a literaturii apocrife. Câteva aspecte istorice generale”, în volumul colectiv Arhangheli şi îngeri (Bucureşti: Deisis/Stavropoleos, 2011), pp. 29-67. 10 Cf. Pleșu, op. cit., pp. 102 -123. 11 Cf. Geneza, 28: 10-15. 2 absolut trancendent, complet separat de Creație, care poate da naștere doar unei idolarii m12 etafizice. Locul îngerului este intervalul dintre Dumnezeu și lume, ontologia lui fiind una a 13 intermediarului. Locul acesta e bine compartimentat, dar fiecare compartiment se află într-o sinergie care nu lasă loc întâmplării și are un scop bine delimitat: împărtășirea divinității. Desigur, e necesar ca omul să lucreze, alături de înger, întru această împărtășire. Îngerul coboară mesajul divin și urcă rugăciunea umană, dar spațiul în care el se mișcă nu este unul care ar putea fi definit printr-o calitate lumească, decât prin analogie. Acesta e un spațiu transmaterial ierarhizat, scăldat în lumină dumnezeiască în măsură diferită pentru fiecare treaptă, în funcție de propria disponibilitate și construcție providențială. Îngerul e un hermeneut care articulează în limbaj omenesc voința divină, și e un model pentru ceea ce omul pe care îl păstorește ar trebui să fie. Dragostea omului nu se oprește niciodată la înger, ci trece prin el ca printr-un mediu ideal de propagare, spre Dumnezeu. Procesiunea cerească la Pseudo-Dionisie Areopagitul Pseudo-Dionisie numește îngerii minți cerești fiindcă aceștia sunt puteri înțelegătoare și imateriale. Încă din primele rânduri din „Despre ierarhia cerească”, presbiterul ține să ne avertizeze că tot ce se poate spune despre mințile cerești, se spune prin analogie. Probele pe care le aduce pentru a-și edifica ierarhia sunt extrase din Scriptură și sunt în consonanță cu 14 învățăturile Părinților anteriori. Nu putem cunoaște cu adevărat numărul sau natura ființelor îngerești, precum nu putem cunoaște nici înfățișarea lor, decât prin intermediul simbolului. C15 ontemplarea acestor simboluri ne poartă spre o înțelegere adecvată a divinității. La rândul ei, ierarhia bisericească este un simbol pentru cea cerească și permite o integrare a credinciosului, care face parte din Biserică, în schema largă a treptelor întregii Creații. Lumea materială și cea spirituală nu sunt emanate, ci create de Dumnezeu din nimic, cum ne învață Geneza 1 și apoi toți Părinții Bisericii. Lumina simplă a lui Dumnezeu atrage întreaga Creație spre el, iar ierarhia are 12 Cf. Henry Corbin, Paradoxul monoteismului, trad. Janina Ianoși (Cluj: Biblioteca Apostrof, 1997), mai ales pp. 84-175. 13 Cf. Bogdan Tătaru-Cazaban, „Între Dionisie Areopagitul și Grigorie Palama”, în volumul colectiv Arhangheli şi îngeri, pp. 68-95 (Bucureşti: Deisis/Stavropoleos, 2011); pentru ontologia intermediarului și teologia proximității, vezi mai ales pp. 68-71. 14 Dionisie Areopagitul, „Despre ierarhia cerească”, în Opere complete, ed. cit., cap. I: 2, p. 15. 15 Ibid., cap. II, pp. 16-19. 3 rolul de a uni totul spre o mișcare sincronă în acest sens. Toate treptele ierarhiei sunt în legătură cu Dumnezeu atât în mod direct (dar de la distanțe diferite), cât și în mod indirect, prin treapta imediat superioară lor. Liturghia, instituită de Christos, este cea care dă coeziune procesiunii. Există liturghii în cer și pe pământ la care participă îngerii și oamenii, împreună, fiindcă momentul liturghiei este o ieșire din timp și spațiu și o plonjare în dumnezeire, o contemplare împreună a misterului divin. Aceste minți cerești desemnate prin simboluri sunt totuși departe de e16 sența lui Dumnezeu, despre care nu se poate afirma nimic în mod catafatic, ci doar apofatic. Scopul ierarhiei cerești (și al celei bisericești) este asemănarea și unirea cu Dumnezeu. Aceasta se face prin trei acțiuni interdependente și necesare: purificare, iluminare și desăvârșire (sau unire). Acestea sunt activitățile ierarhiei. Fiecare treaptă este mai puternică în aceste trei activități cu cât este mai aproape de Dumnezeu, purificarea, iluminarea și desăvârșirea absolute. Dumnezeu a creat totul pentru a se împărtăși din bunătatea lui, pe măsura lor. Astfel, lumina divină se reflectă în oglinzile care sunt mințile cerești, iar acestea o reflectă treptelor inferioare. Desigur, acest proces depinde de coeficientul de reflexie al fiecărei oglinzi: cu cât oglinda e mai pură, cu atât reflectă mai bine lumina. Poziția ierarhică a fiecărei trepte se stabilește în funcție de acest coeficient de reflexie, dar fiecare treaptă împlinește cele trei cerințe – de purificare, iluminare și desăvârșire –, deși în mod diferit, și fiecare acționează spre purificarea, iluminarea și 17 desăvîrșirea treptei imediat inferioare. Capitolul al IV-lea și al V-lea din „Despre ierarhia cerească”, tratează numirile îngerești, cu referiri la Noul Testament. Deși fiecare instanță cerească are un nume propriu, toate se numesc în comun îngeri, pentru că puterile și iluminările îngerilor propriu-ziși, fiind cei mai jos din punct de vedere ierarhic, se regăsesc cu siguranță și în treptele superioare. Capitolele următoare descriu ierarhia cerească în detaliu. Aceasta se compune din trei trepte, fiecare fiind compusă din câte trei trepte. Astfel, mințile cerești sunt plasate pe nouă trepte în ordine descendentă, cea mai de sus fiind cea a serafimilor, care privesc veșnic Fața lui Dumnezeu și gravitează staționar în jurul lui. Schema procesiunii ierarhice după Pseudo-Dionisie Areopagitul se înfățișează astfel (am adăugat câteva caracteristici care se desprind din text pentru fiecare ordin în parte): 16 Ibid., cap. II: 3, pp. 17-18. 17 Ibid., cap. III, pp. 19-20. 4 Prima ierarhie: I. Serafimi – au calitatea arderii, deci a purificării; se mișcă necontenit în jurul lui Dumnezeu, această mișcare încălzind și treptele inferioare lor. II. Heruvimi – cei cu mulți ochi, care semnifică înțelepciunea; primesc lumina divină și o comunică celor de mai jos. I18 II. Tronuri (Scaune) – au înțelepciune și căldură, primite de mai sus. Ierarhia de mijloc: IV. Domnii – imită domnia divină și le modelează pe cele de jos întru aceasta. V. Puteri – trăiesc puterea lui Dumnezeu, care le fac puternice. 19 VI. Stăpânii – exercită domnia activă. Ierarhia de jos: VII. Începătorii – conduc spre Dumnezeu. VIII. Arhangheli – sunt comunicatori prin excelență între divinitate și umanitate. I20 X. Îngeri – încheie ordinele minților cerești; sunt în contact nemijlocit cu oamenii. Toate ordinele comunică dumnezeirea prin intermediul simbolului, doar prima treaptă, cea a serafimilor, comunică direct cu Du mnezeu, nu prin intermediul simbolului. Serafimii îl 21 imită în cel mai înalt grad pe Dumnezeu și se împărtășesc direct de la Christos. Pseudo- Dionisie spune că Serafimii sunt păstrați neschimbați și necăzuți, iar Maxim Mărturisitorul a22 daugă că această incoruptibilitate se datorează liberei lor alegeri. Numărul ordinelor cerești e cunoscut doar de Dumnezeu, deși oamenilor le sunt revelate doar nouă, iar numărul îngerilor este n23 enumărat, deși e mai mare ca cel al oamenilor. Elementele acestei organizări ierarhice existau 18 Ibid., cap. VII, pp. 23-26. 19 Ibid., cap. VIII, pp. 26-27. 20 Ibid., cap. IX, pp. 28-29. Vezi și anexa din Pleșu, op. cit, pp. 281-283, care oferă un tablou al ierarhiei cu trimiteri orientative pentru aparițiile ordinelor cerești în Biblie. 21 Cf. Dionisie Areopagitul, op. cit., cap. VII: 2, p. 24. 22 Ibid., cap. XIII: 4, pp. 33-34. Vezi comentariul lui Maxim Mărturisitorul în op. cit., p. 56. 23 Cf. Dionisie Areopagitul, op. cit., cap. XIV, p. 34. 5 dinaintea lui Pseudo-Dionisie, la Clement din Alexandria sau în Constituțiile Apostolice, dar o24 rdinea pe care acesta o stabilește rămâne cea mai cunoscută. Urcușul spre Dumnezeu nu se face trecând dintr-o treaptă într-alta, fiindcă Arhanghelii nu pot deveni Serafimi, așa cum oamenii nu pot deveni îngeri, ci se produce prin curățirea, luminarea și desăvârșirea fiecărei trepte în parte, cu ajutorul celei superioare, până la o reflexie perfectă a luminii dumnezeiești. Ordinele se păstrează pe treptele lor fiindcă aleg mereu acest lucru, în conformitate cu natura lor. Mințile cerești au liber arbitru și aleg mereu binele, ceea ce îi oprește să cadă precum îngerii care au devenit demoni, d eși Pseudo-Dionisie pare să spună că m25 ințile cerești superioare nu pot să cadă, ceea ce îl face pe Maxim Mărturisitorul să considere c26 ă demonii sunt proveniți din ordinul Îngerilor propriu-ziși. Ierarhiile (cerească și pământească) sunt într-o lucrare sinergică, avansată prin liturghie. Cum am precizat, fiecare treaptă are relație cu divinitatea prin treapta superioară, dar în același timp are și o relație directă, nemijlocită. Astfel, procesiunea ierarhică ar putea fi înfățișată ca o s27 pirală ascendentă al cărei ax este Dumnezeu, cel care susține și atrage întreaga procesiune. Christologie și angelologie Îngerii sunt mediatori între Dumnezeu și om. În Vechiul Testament, orice intervenție a Domnului se face prin intermediul îngerului său. După Întrupare, datele se schimbă major, Christos, adevărat Dumnezeu și om desăvârșit în același timp, fiind mediatorul prin excelență, singurul prin care ne putem ridica de la chip la asemănarea cu Dumnezeu. S -ar putea crede că rolul îngerului este diminuat, dacă nu obliterat, de această răsturnare ierarhică. Totuși, ierarhia cerească se păstrează, iar Mântuitorul ia locul natural de primă minte a ierarhiei, fiindcă el este cel care atrage, ca Dumnezeu, întreaga Creație, prin iubirea sa. Pseudo-Dionisie nu analizează prea mult efectul pe care Întruparea îl are asupra ierahiei, dar precizează că îngerii au fost cei dintâi introduși în această taină, fiindcă ei au anunțat nașterea Mântuitorului. Deci, încă odată, îngerii sunt mesagerii voinței divine. Tot timpul cât se află în trup, Christos lucrează acompaniat 24 Pentru o trecere succintă în revistă a referirilor patristice la treptele ierarhiei cerești, vezi Tătaru-Cazaban, op. cit., pp. 72-74; pentru schema ierarhiei la alți Părinți ai Bisericii, vezi Gustav Davidson, A dictionary of Angels, including the Fallen Angels (New York: The Free Press, 1967), p. 336. 25 Cf. Dionisie Areopagitul, op. cit., cap. XI: 2, pp. 30-31. 26 Vezi Scoliile Sf. Maxim Mărturisitorul la „Despre ierarhia cerească” în Dionisie Areopagitul, op. cit., pp. 54-55. 27 Vezi prima notă a lui Dumitru Stăniloae la Dionisie Areopagitul, „Despre ierarhia cerească”, în op. cit., p. 61. 6 28 de îngeri, ba chiar este întărit de înger în timpul rugăciunii de pe muntele Măslinilor, ceea ce 29 demonstrează că și el, asemenea oricărui om, respecă ierarhia cerească. Pentru a accede la Christos, omul trebuie să țină seama de treptele angelice pentru că toate se află într-o sinergie perfectă. Tot Mântuitorul este cel care stabilește ierahia bisericească, în strânsă legătură cu cea cerească și reflexie pământească a acesteia, iar ierarhii Bisericii se pot numi și îngeri. De altfel, membrii ierarhiei cerești și pământești se pot numi împreună dumnezei, deși în mod analog ic și n30 u în mod propriu. Din momentul Întrupării, îngerii și oamenii se află în comuniune liturghică, uniți întru lauda lui Christos, deși îngerul își pierde rolul de mediator unic pe care îl avea în Vechiul Testament. Totuși, puterea teofanică a îngerilor rămâne intactă, și prin aceasta continuă s31 ă lucreze pentru apropierea treptelor inferioare (fie cerești sau umane) de dumnezeire. Plasarea lui Christos în fruntea ierarhiei angelice rezolvă problema necesității angelologiei după Întrupare. El înființează liturghia, la care participă atât îngerii cât și oamenii. Christos este un înger în măsura în care vestește Legea cea Nouă, dar el este și corpul Legii. Desigur, Christos nu este un înger în adevăratul sens al cuvântului, fiindcă a luat trup omenesc iar mințile cerești sunt complet spirituale (deși unii Părinți ai Bisericii, printre care Origen și A32 ugustin, le atribuie un anumit tip de materialitate). Christos s-a pogorât printre oameni, nu printre îngeri, fiindcă oamenii sunt făcuți după chipul lui Dumnezeu, spre deosebire de îngeri, care sunt mai aproape de asemănarea cu Dumnezeu. Drumul spre desăvârșire, adică spre unire cu divinitatea, constă în mișcarea dinspre chip spre asemănare. Întruparea lui Dumnezeu dă seama de statutul ontologic al omului. În timp ce ontologia îngerului e una a intermediarului, omul se poate ridica la îndumnezeire, prin Christos. Omul este spirit și materie, deci cunoașterea lui e c33 ompletă prin mântuire și odată cu transfigurarea trupului prin înviere. Cu toate că Pseudo-Dionisie Areopagitul descrie amănunțit ordinele cerești, pozițiile și rolurile lor, menționează constant că această schemă a lumii cerești nu aduce nici un plus cunoașterii catafatice a esenței divine, ci sporește misterul, fiindcă, așa cum ordinele superioare rămân misterioase pentru cele inferioare, esența dumnezeiască rămâne misterioasă chiar și pentru cel mai apropiat ordin, cel veșnic față către față cu Dumnezeu, serafimii. De fapt, orice detaliu 28 Luca, 22: 43. 29 Cf. Dionisie Areopagitul, op. cit., cap. IV: 4, pp. 21-22. 30 Ibid., cap. XII, p. 31. Vezi și Despre ierarhia cerească, în Dionisie Areopagitul, op. cit. 31 Cf. Tătaru – Cazaban, op. cit., pp. 74-77. 32 Vezi Pleșu, op. cit. , pp. 47-48. 33 Pentru diferența de statut ontologic dintre înger și om, cf. Pleșu, op. cit., pp. 32-39, și Tătaru-Cazaban, op. cit., pp. 81-91. 7 pozitiv despre lumea spirituală și lucrarea Domnului, aduc un plus cunoașterii apofatice, fiindcă toate arată ceea ce nu este esența lui Dumnezeu, cel ce transcende întreaga Creație. Deși toate au existență prin El, sunt atrase de El și avansează prin iubire spre El, Dumnezeu e mai presus de ființă și neființă. Doar Christos, ca Dumnezeu și om adevărat, ne poate conduce spre transfigurarea trupească și spirituală care înseamnă cunoașterea divină și care echivalează, în cele din urmă, cu îndumnezeirea. Bibliografie *** Biblia sau Sfânta Scriptură, trad. Dumitru Cornilescu, Oradea: Societatea Biblică din România, 2007. Bădiliță, Cristian, Glafire: nouă studii biblice și patristice, Iași: Polirom, 2008. Corbin, Henry, Paradoxul monoteismului, trad. Janina Ianoşi, Cluj: Biblioteca Apostrof, 1997. Davidson, Gustav, A Dictionary of Angels, including the Fallen Angels, New York: The Free Press, 1967. Dionisie Areopagitul, Opere complete și Scoliile Sf. Maxim Mărturisitorul, trad., intro. și note de Dumitru Stăniloae, București: Paideia, 1996. Mihăilă, Alexandru, „Angelologia Vechiului Testament şi a literaturii apocrife. Câteva aspecte istorice generale“, în vol. colectiv Arhangheli şi îngeri, Bucureşti: Deisis/Stavropoleos, 2011. Moreschini, Claudio, Istoria filosofiei patristice, trad. Al. Cheșcu, M.-S. Chirilă, D. Cernica, București: Polirom, 2009. Pleșu, Andrei, Despre îngeri, București: Humanitas, 2003. Tătaru-Cazaban, Bogdan, „Între Dionisie Areopagitul și Grigorie Palama”, în volumul colectiv Arhangheli şi îngeri, pp. 68-95, Bucureşti: Deisis/Stavropoleos, 2011. 8